# Y Cynllun Rhyddhad ar Filiau Ynni

## Medi 2022

### 

### Cyflwyniad

Mae Llywodraeth y Deyrnas Unedig wedi cyhoeddi manylion ei chymorth ynni ar gyfer busnesau dan y [**Cynllun Rhyddhad ar Filiau Ynni**](https://www.gov.uk/government/news/government-outlines-plans-to-help-cut-energy-bills-for-businesses) ar gyfer **defnyddwyr annomestig,** sy’n eistedd wrth ochr y [Warant Prisiau Ynni](https://www.gov.uk/government/news/government-announces-energy-price-guarantee-for-families-and-businesses-while-urgently-taking-action-to-reform-broken-energy-market) ar gyfer aelwydydd (gweler ein papur gwybodaeth blaenorol [yma](https://chcymru.org.uk/our-work/policy-briefing-papers/in-depth-briefing-papers/a-note-on-the-energy-price-guarantee-sept-2022)).

Mae’r Adran Busnes, Ynni a Strategaeth Ddiwydiannol (BEIS) bellach yn gweithredu tri chynllun:

* **Cynllun Rhyddhad ar Filiau Ynni (EBRS)** – cwsmeriaid annomestig y bydd y cap prisiau ynni yn weithredol iddynt.
* **Cynllun Cefnogi Biliau Ynni (EBSS)** – cwsmeriaid domestig, pob aelwyd i dderbyn taliad o £400 rhwng Hydref 2022 a Mawrth 2023
* **Gwarant Prisiau Ynni (EPG) –** cwsmeriaid domestig, aelwydydd i ddod o fewn y cap ar brisiau ynni.

### Cynllun Rhyddhad ar Filiau Ynni

Bydd cap o £211 fesul awr megawat ar gyfer trydan a £73 fesul MWh ar gyfer nwy ar gyfer holl fusnesau y Deyrnas Unedig, y sector gwirfoddol a chyrff sector cyhoeddus. Mae hyn yn gyfwerth ag elfen cyfanwerthu y Warant Prisiau Ynni ar gyfer aelwydydd. Mae’n cynnwys dileu ardollau gwyrdd a gaiff eu talu gan gwsmeriaid annomestig sy’n derbyn cymorth dan y cynllun.

Bydd y cap dan y Cynllun Rhyddhad ar Filiau Ynni yn weithredol ar gyfer contractau sefydlog ar gyfer cwsmeriaid annomestig a gytunwyd **ar neu ar ôl** 1 Ebrill 2022, yn ogystal â thariffau a chontractau hyblyg. Bydd yn weithredol ar gyfer defnydd ynni o 1 Hydref 2022 i 31 Mawrth 2023, gan redeg am gyfnod dechreuol o chwe mis ar gyfer pob defnyddiwr ynni annomestig.

Mae BEIS wedi dweud, yn yr un modd â gyda Gwarant Prisiau Ynni, ar gyfer aelwydydd, nad oes angen i gwsmeriaid annomestig gymryd camau na gwneud cais i’r cynllun i gael mynediad i’r Cynllun Rhyddhad ar Filiau Ynni. Caiff cefnogaeth ei weithredu’n awtomatig ar filiau.

Bydd cymorth cyfwerth ar gael ar gyfer rhai heb fod yn gysylltiedig i naill ai’r grid nwy na’r grid trydan. ar gyfer defnyddwyr annomestig sy’n defnyddio olew gwresogi neu danwydd amgen yn lle nwy. Cyhoeddir manylion pellach ar hyn yn y dyfodol agos.

Hyd yma dim ond ‘busnesau, elusennau a chyrff cyhoeddus’ a gafodd eu diffinio fel ‘cwsmeriaid annomestig’. Bydd CHC, NHF a SfHA yn cysylltu â BEIS heddiw i ofyn am eglurdeb os caiff cymdeithasau tai eu cynnwys o fewn y rhestr hon.

Mae Llywodraeth y Deyrnas Unedig yn bwriadu cyhoeddi adolygiad ar weithredu’r cynllun mewn tri mis i lywio penderfyniadau ar gymorth yn y dyfodol ar ôl Mawrth 2023. Dywedir y bydd yr adolygiad yn canolbwyntio yn neilltuol ar ddynodi’r cwsmeriaid annomestig mwyaf bregus a sut y bydd Llywodraeth y Deyrnas Unedig yn parhau i’w cynorthwyo gyda chostau ynni. Mae’r CHC yn gwybod fod aelodau yn darparu gofal a chymorth, gyda chostau ynni ar gyfer cartrefi gofal a chynlluniau gofal ychwanegol yn cynyddu’n ddramatig. Rydym yn gweithio gyda phartneriaid tebyg i Fforwm Darparwyr Cenedlaethol Cymru a’n chwaer ffederasiynau ar draws y Deyrnas Unedig i gyflwyno’r achos dros gefnogaeth barhaus tu hwnt i’r cyfnod dechreuol o 6 mis.

### Cynllun Cymorth Biliau Ynni

Mae Llywodraeth y Deyrnas Unedig hefyd wedi cyhoeddi heddiw y bydd manylion pellach ar y Cynllun Cymorth Biliau Ynni (EBSS) ar wahân i sicrhau fod y gostyngiad o £400 i aelwydydd yn dechrau ym mis Hydref hefyd ar gael i aelwydydd na fedrai dderbyn y cymorth i ddechrau.

Caiff y taliad £400 yn awr ei ymestyn i gynnwys tenantiaid sy’n gwresogi eu cartref drwy systemau gwresogi cymunol ac ardal, yn cynnwys cartrefi parc a’r rhai sy’n talu am eu hynni drwy gontract masnachol.

Bydd Llywodraeth y Deyrnas Unedig hefyd yn rhoi taliad ychwanegol o £100m i aelwydydd ar draws y Deyrnas Unedig na all dderbyn cymorth ar gyfer eu costau gwresogi drwy’r Warant Prisiau Ynni. Gallai hyn fod oherwydd ei bod yn byw mewn ardal na chaiff ei gwasanaethu gan y grid nwy ac i wneud iawn am gostau cynyddol tanwydd arall tebyg i olew gwresogi.

### Mwy o wybodaeth

Dyma rai adnoddau defnyddiol:

* Llywodraeth y Deyrnas Unedig yn amlinellu cynlluniau i helpu torri biliau ynni ar gyfer busnesau
* Dalen ffeithiau ar gymorth biliau ynni: 8 Medi 2022 - GOV.UK ([www.gov.uk](http://www.gov.uk)[)](https://www.gov.uk/government/publications/energy-bills-support/energy-bills-support-factsheet-8-september-2022)
* [Datganiadau ysgrifenedig – Cwestiynau ysgrifenedig, atebion a datgaiadau – Senedd y Deyrnas Unedig](https://questions-statements.parliament.uk/written-statements/detail/2022-09-08/hcws294)

**I gael mwy o wybodaeth cysylltwch â:** [**Paul-Thompson@chcymru.org.uk**](mailto:Paul-Thompson@chcymru.org.uk) **neu** [**Laura-Courtney@chcymru.org.uk**](mailto:Laura-Courtney@chcymru.org.uk)**,** Penaethiaid Polisi a Materion Allanol CHC.